title: "Rum"
text: "Rum as en sprit an woort faan sokerraid maaget.\n\nRum woort f\u00f6\u00f6raal uun a Kariibik, uun Madel- an S\u00fc\u00fcdameerikoo, man uk \u00fc\u00fcb a Philippiinen, uun Austraalien, Madagaskar, Mauritius, Indien, R\u00e9union, a Kanaaren an Kapwerden maaget.\n\nUun Nuurdschiisklun as rum al loong bek\u00e4\u00e4nd, auer a d\u00e4\u00e4nsk Waastindien-floot al uun't 18. juarhunert diar hanel m\u00e4 dr\u00e4\u00e4w an h\u00f6r wichtagst huuwen wiar Flensborag.\n\nSlacher \nNormoolerwiis woort rum faan sokerraid-sirep maaget. Hi g\u00e4\u00e4rt an h\u00e4\u00e4 do iarst ans amanbi 5 % alkohol. Didiar sokerwin woort do braand an feit sowat 70 % alkohol. M\u00e4 rian weeder woort hi do \u00fc\u00fcb 40 % deelmisket, det as witj rum.\n\nWan di rum uun holtfeed loogert woort, lefst uun whisky-feed, do feit hi en br\u00fcn kl\u00f6\u00f6r an namt di smaag faan det f\u00e4\u00e4t uun. Flooksis woort uk noch muar diar iinmisket, amdat di br\u00fcn rum en feinen smaag feit.\n\nUk faan sokerraid-saft kon sprit maaget wurd. Hi as laachtgreen an het cacha\u00e7a (of aguardente = ialweeder).\n\nBilen\n\nLuke uk diar \n\nIidj an drank"